Nariadenie Slovenskej národnej rady č. 1/1944 Zb. n. SNR z 1. septembra 1944 o vykonávaní zákonodarnej, vládnej a výkonnej moci na Slovensku
1.
Nariadenie Slovenskej národnej rady
zo dňa 1. septembra 1944
o vykonávaní zákonodarnej, vládnej a výkonnej moci na Slovensku.

Slovenská národná rada nariaďuje:

§ 1.
Slovenská národná rada vykonáva celú zákonodarnú, vládnu a výkonnú moc na Slovensku.

§ 2.
Všetky zákony, nariadenia a opatrenia ostávajú v platnosti, pokiaľ neodporujú duchu republikánsko-demokratickému.

§ 3.
Toto nariadenie nadobúda ihneď účinnosti.

V Banskej Bystrici, dňa 1. septembra 1944.
Slovenská národná rada.

Poznámky

Citované podľa 
Sbierka nariadení Slovenskej národnej rady. Ročník 1944, čiastka 1, s. 1.

Licencia 
Ako text právneho predpisu nespadá pod ochranu podľa autorského zákona podľa § 7 ods. 3 písm. b) Zákona č. 618/2003 Z. z. zo dňa 4. decembra 2003 o autorskom práve a právach súvisiacich s autorským právom (autorský zákon).

 1944/1